Denis Mensjov

**Denis Nikolajevitsj Mensjov** (russisk Денис Николаевич Меньшов; født 1978) er en russisk tidligere landeveissyklist. 

Mensjov ble profesjonell i 2000, da han skrev under for det spanske Banesto-laget. Hans første suksess kom i 2001, da han vant Tour de l'Avenir, et etapperitt for unge profesjonelle syklister. Året etter vant han en etappe og ble beste klatrer i Dauphiné Libéré. Mensjov fikk sitt store gjennombrudd i 2003, da han endte på 11.-plass sammenlagt i Tour de France, og vant konkurransen om den hvite trøya som beste unge rytter (under 23). I 2004, den siste sesongen han kjørte for Banesto, vant han blant annet Baskerland rundt, en etappe i Paris-Nice og 5. etappe i Vuelta a España. 

Høsten 2004 gikk Mensjov til det nederlandske laget Rabobank. Han var kaptein under Tour de France 2005, men endte på en skuffende 85.-plass, blant annet på grunn av sykdom. Han gjorde det imidlertid langt bedre i Vuelta a España 2005. Han vant to tempoetapper, og hadde ledertrøya en stund. På 15. etappe mistet han imidlertid ledelsen til Roberto Heras, og endte på andreplass i sammendraget. Senere ble Heras diskvalifisert for doping, og Mensjov ble utropt til offisiell vinner av Vuelta a España.

I Tour de France 2006 vant Mensjov den 11. etappen, årets andre fjelletappe, etter en hard spurt mot amerikanerne Levi Leipheimer og Floyd Landis. Han endte på en femteplass i sammendraget.

Mensjov var blant favorittene i Tour de France 2007, men endte opp som hjelperytter for Michael Rasmussen. Dagen etter at Rasmussen ble kastet ut av Touren, trakk Mensjov seg fra resten av rittet.

I Vuelta a España 2007 var Mensjov tilbake i form, og vant den 10. etappen, og vant rittet sammenlagt med tre og et halvt minutts margin til Carlos Sastre. Mensjov vant også klatretrøya og kombinasjonstrøya.

I 2008 ble han nummer fem i Giro d'Italia og nummer fire (tre) i Tour de France.

I Giro d'Italia 2009 tok han to etappeseire og vant rittet sammenlagt, 41 sekunder foran Danilo Di Luca.

Han la opp i mai 2013. I juli 2014 annonserte UCI at Mensjov var utestengt i to år (fra april 2013) på bakgrunn av uregelmessigheter i det biologiske passet, og at resultatene fra Tour de France 2009, 2010 og 2012 skulle strykes.

## Meritter

;1997
:Volta a Lleida
;2001
:**Sammenlagt** Tour de l'Avenir
;2002
:2. etappe, Critérium du Dauphiné Libéré
;2003
:Clásica a los Puertos de Guadarrama
:11.-plass sammenlagt, Tour de France
:: **Ungdomskonkurransen**
;2004
:**Sammenlagt** Baskerland rundt
::4. etappe
:5. etappe, Vuelta a España
:6. etappe, Paris–Nice
:1. etappe, Vuelta a Aragón
;2005
:**Sammenlagt** Vuelta a España
::1. og 9. etappe
:: **Kombinasjonstrøya**
:3.-plass sammenlagt, Romandie rundt
;2006
:5.-plass sammenlagt, Tour de France
::11. etappe
:6.-plass sammenlagt, Critérium du Dauphiné Libéré
::4. etappe
;2007
:**Sammenlagt** Vuelta a España
::10. etappe
:: **Kombinasjonstrøya**
:: **Klatretrøya**
:2.-plass sammenlagt, Catalonia rundt
:: **Poengtrøya**
::5. etappe 
;2008
:4.-plass sammenlagt, Tour de France
:4.-plass sammenlagt, Romandie rundt
:5.-plass sammenlagt, Giro d'Italia
:5.-plass sammenlagt, Vuelta a Castilla y León
:6.-plass, Clásica de San Sebastián
;2009
: **Sammenlagt** Giro d'Italia
:: **Poengtrøya**
::5. og 12. etappe
:**Sammenlagt** Vuelta a Murcia
;2010
:2.-plass sammenlagt, Tour de France
:2.-plass sammenlagt, Romandie rundt 
:2.-plass sammenlagt, Vuelta a Murcia
;2011
:2.-plass sammenlagt, Vuelta a Murcia
::2. etappe
:5.-plass sammenlagt, Vuelta a España
:5.-plass sammenlagt, Østerrike rundt
:7.-plass sammenlagt, Giro d'Italia
;2012
: Nasjonal Mester Tempo
:20. etappe,  Vuelta a España
:4.-plass sammenlagt, Vuelta a Andalucía

IN = Pågår 
WD = Brøt
DSQ = Diskvalifisert

## Referanser


## Eksterne lenker
* 
*